b'\n_START_ARTICLE_\nMatrice de prioritizare\n_START_PARAGRAPH_\nMatricea de prioritizare (englez\xc4\x83 Prioritization matrix) este o matrice \xc3\xaen form\xc4\x83 de L care folose\xc8\x99te combina\xc8\x9biile pereche dintr-o list\xc4\x83 de op\xc8\x9biuni (ini\xc8\x9biative, proiecte, solu\xc8\x9bii, echipamente majore sau selec\xc8\x9bia personalului-cheie) cu scopul de a stabili criteriile necesare alegerii celei mai bune op\xc8\x9biuni. Tehnicile matricelor sunt folosite pentru a face compara\xc8\x9bii \xc3\xaen perechi pentru a stabili cea mai bun\xc4\x83 variant\xc4\x83/alternativ\xc4\x83/op\xc8\x9biune. Aceast\xc4\x83 metod\xc4\x83 este riguroas\xc4\x83, minu\xc8\x9bioas\xc4\x83, \xc3\xaens\xc4\x83 implic\xc4\x83 un consum mare de timp._NEWLINE_Pentru \xc3\xaenceput se stabile\xc8\x99te importan\xc8\x9ba fiec\xc4\x83rui criteriu de alegere a op\xc8\x9biunilor. Apoi se ia \xc3\xaen considerare fiecare criteriu \xc3\xaen mod separat, fiecare op\xc8\x9biune fiind evaluat\xc4\x83 \xc3\xaen func\xc8\x9bie de c\xc3\xa2t de bine \xc3\xaendepline\xc8\x99te criteriul decizia/op\xc8\x9biunea ce va fi luat\xc4\x83. \xc3\x8en final, toate evalu\xc4\x83rile sunt combinate pentru a se stabili o list\xc4\x83 final\xc4\x83 a evalu\xc4\x83rilor op\xc8\x9biunilor._NEWLINE_Exist\xc4\x83 trei versiuni diferite ale matricei de prioritizare, utilizate \xc3\xaen diferite situa\xc8\x9bii: matricea criteriilor analitice, metoda criteriilor consensuale \xc8\x99i metoda combina\xc8\x9biei DI/diagrama interrela\xc8\x9bion\xc4\x83rii (sau metoda matricial\xc4\x83).'